Рудныйда 200 студент басқа оқу орнына ауыстырылады
DATE: 16:50, 02 Қазан 2018 | GMT +5
TITLE: Рудныйда 200 студент басқа оқу орнына ауыстырылады
URL: https://kaz.inform.kz/news/rudnyyda-200-student-baska-oku-ornyna-auystyrylady_a3407943/
META: DATE: 16:50, 02 Қазан 2018 | GMT +5
TOTAL WORDS: 137
AUTHOR(S):
TEXT: Рудный қаласындағы технология және сервис колледжі келесі жылдан бастап өз жұмысын тоқтатады. Бұл шара, ең алдымен, бюджет қаржысын үнемдеуге бағытталған. Колледж директоры Төлеген Жабуловтың айтуынша, бүгінде оқу орнын оңтайландырудың егжей-тегжейлі жоспары әзірленген. «Біздегі аспазкондитер, шаштараз, контролеркассир мамандығында оқитын студенттер таукен технология колледжіне, наубайшы мен тігіншілер әлеуметтік-гуманитарлық колледжге, ал автослесарьлар мен автоэлектриктер құрылыс және көлік колледжіне ауыстырылады. Қазіргі міндет - осы білім мекемелері жаңа мамандықтарды оқыту үшін 2019 жылдың 1 наурызына дейін лицензияны алуы қажет. Егер үлгермесе, колледж өз жұмысын уақытша жалғастыра береді. Осы орайда мұғалімдер де, техникалық персонал да жұмыссыз қалмайды», - деп сендірді ол. Бүгінде колледжде 350 студент оқиды, оның 125-і - бітіруші түлектер. Қалған 225-нің оқуларын басқа білім мекемесінде жалғастыруына тура келеді. Облыстық білім басқармасындағылар оңтайландырудың нәтижесінде үлкен ғимаратты ұстап тұруға кететін қомақты қаражат үнемделетіндігін алға тартады. Үнемделген қаражат басқа колледждердің материалдық-техникалық жағдайын жақсартуға бағытталмақ
